O concepto d'actor ha teniu una important variación dende que amanixió o cine. D'antis mas, en o mundo d'o teatro, os actor yeran mas que mas itinerants, fendo as suyas representacions en grupos u companyías (a sobén con una sola obra teatral u poca cosa mas en o suyo repertorio) por un breu espacio de tiempo en scenarios. Muit poquetz actors plegaban en una situación que lis permetese de treballar en teatros estables en as grans ciudatz. Sindembargo, en o sieglo XX o cine cambeó ista situación, de manera que l'actor esdevenió un gran presonache mediatico, estando a suya fegura muit conoixita mesmo arredol de tot o mundo a traviés d'os medios de comunicación de masas.